Diari Oficial de la Generalitat Valenciana


Sumari del DOGV 4067, del 20-08-2001 (2001/7079)

ACORD de 31 de maig de 2001, de la Comissió Territorial d'Urbanisme de València, relatiu a l'homologació del sector Rius Nord, de Daimús.
-----------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7079


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 31 de maig de 2001, de la Comissió Territorial d'Urbanisme de València, relatiu a l'homologació del sector Rius Nord, de Daimús. [2001/X7079]
  
Vist l'expedient tramés per l'Ajuntament de Daimús referit a l'homologació del sector Rius Nord, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 30 de novembre de 2000. Després del pertinent període d'exposició pública, en el qual es van presentar tres al·legacions, va ser aprovat provisionalment pel mateix òrgan el 15 de febrer de 2001.
  
Segon. El projecte consta de memòria justificativa i plànols d'informació i d'ordenació.
  
Tercer. L'objecte del projecte és l'homologació del sector Rius Nord que abraça una superfície de 78.993 m2, que confronta al nord amb el terme de Gandia, al sud amb el sector Rius Sud del sòl urbanitzable, a l'est amb domini públic maritimoterrestre i a l'oest amb sòl no urbanitzable i sector Pedregals Nord del sòl urbanitzable. L'ús predominant del sector és el residencial i la classificació del sòl és d'urbanitzable.
  
Quart. Durant la tramitació de l'expedient s'ha sol·licitat informe dels següents organismes: Demarcació de Costes del Ministeri de Medi Ambient i Ajuntament de Gandia.
  
Dels anteriors s'han rebut els següents:
  
- Ajuntament de Gandia, emés amb data 10 de gener de 2001. Fa constar la necessitat de mantenir una coherència amb la classificació com a no urbanitzable existent en el terme municipal de Gandia.
  
- Demarcació de Costes del Ministeri de Foment, emés amb data 28 de març de 2001 en sentit favorable.
  
- Ajuntament de Guardamar, emés amb data 2 de desembre de 2000. Realitza diverses al·legacions sobre la legalitat del projecte.
  
Cinqué. En data 2 de novembre de 1993, la Direcció General de Qualitat Ambiental de la Conselleria de Medi Ambient va dictar Declaració d'Impacte Ambiental favorable, si bé es van introduir una sèrie de condicionants que, en allò que afecten el sector en qüestió, es resumeixen en els següents:
  
- És necessària l'execució de la corresponent xarxa de sanejament, connectada al col·lector general.
  
- Els plans parcials que desenvolupen el sòl urbanitzable hauran d'incloure les determinacions precises per a prevenir les inundacions i garantir la correcta evacuació de les aigües pluvials.
  
- En la zona de protecció del cordó litoral s'impedirà qualsevol actuació urbanística en aquests terrenys. Aquests terrenys tindran la consideració de zones verdes i seran de cessió i es permetran només actuacions conduents a la restauració de l'ecosistema dunar i litoral.
  
En el que afecta l'objecte de l'expedient, és necessari fer ressaltar que amb data 2 de novembre de 1993 s'emet Declaració d'Impacte Ambiental favorable a la Revisió de les Normes Subsidiàries de Daimús, document en el qual es proposava la classificació com a apte per a urbanitzar dels sòls en qüestió.
  
A aquest respecte l'esmentada, declaració admet la classificació proposada, si bé imposa les condicions abans descrites.
  
Per tot l'anterior, resulta innecessària l'emissió d'una nova Declaració d'Impacte Ambiental per al present cas, siga quina siga la decisió final que s'adopte.
  
Sisé. La Comissió Territorial d'Urbanisme de València, en la sessió realitzada el 22 de desembre de 1993, va adoptar l'acord d'aprovar definitivament la Revisió de les Normes Subsidiàries de Daimús, excepte quant al sòl apte per a urbanitzar tocant a Gandia que quedarà classificat com a sòl no urbanitzable.
  
Amb data 20 de juliol de 1998 hi ha Sentència del Tribunal Superior de Justícia de la Comunitat Valenciana, en la part dispositiva de la qual s'estableix la necessitat de sotmetre a informació pública el projecte de Normes Subsidiàries, ja que en produir-se una modificació substancial (desclassificació del sector en qüestió) era necessari reproduir el citat tràmit.
  
Amb data 21 de desembre de 1999, la Comissió Territorial d'Urbanisme de València adopta l'acord d'aprovar definitivament l'expedient relatiu a l'execució de la Sentència núm.785/1998 del Tribunal Superior de Justícia de la Comunitat Valenciana en relació amb el SAU Platja de les Normes Subsidiàries de Daimús, amb les següents observacions de necessària consideració:
  
"No obstant això, i a fi de potenciar un accés directe al mar, en l'ordenació detallada s'establirà una ordenació que permeta complir els condicionants de la Declaració d'Impacte Ambiental, així com un disseny que permeta un corredor directe al mar des del sòl no urbanitzable ubicat a l'oest de l'actuació, amb un tractament urbanístic que el dote d'una entitat singular.
  
La classificació del citat sòl serà la de sòl apte per a urbanitzar (per la necessitat de guardar coherència amb l'instrument de planejament general vigent), per la qual cosa per a procedir al seu desenvolupament serà necessari procedir a l'homologació i definir en l'esmentat moment procedimental l'ordenació detallada que haurà de ser sotmesa a consideració de la Comissió Territorial d'Urbanisme de València".
  
Amb data 28 de febrer de 2001, el director general d'Urbanisme i Ordenació Territorial, emet un informe previ respecte de l'homologació sector Rius de Daimús i fa constar el següent:
  
1. No s'aporta el corresponent pla parcial exigit per la Comissió Territorial d'Urbanisme de València en l'acord anteriorment citat.
  
2. És necessari, en posteriors fases procedimentals, analitzar les observacions realitzades per l'Ajuntament de Gandia.
  
Seté. La comissió informativa de la Comissió Territorial d'Urbanisme de València, en la sessió realitzada el 25 de maig de 2001, va emetre un informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. La documentació està completa, als efectes del compliment del que preceptua l'article 27 de la LRAU i en l'apartat II.9 de la Instrucció d'homologació.
  
Tercer. Les determinacions contingudes en l'homologació s'ajusten al que estableix el punt II.9 de la Instrucció d'homologació i es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. Respecte de les condicions imposades per a l'ordenació detallada es consideren complides. És necessari destacar que, pel que fa a la necessitat de trametre el pla parcial per a la seua consideració, s'ha presentat sol·licitud de cèdula d'urbanització referida al sector en qüestió, la qual cosa permet valorar la citada ordenació en el moment en què procedisca la seua concessió.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva d'homologacions de plans urbanístics de municipis de menys de 50.000 habitants, de conformitat amb el que disposa l'article 39 de la LRAU, per remissió de la disposició transitòria primera, apartat 2 del citat text legal, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 31 de maig de 2001, acorda aprovar definitivament l'homologació sector Rius Nord, de Daimús.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 31 de maig de 2001.- El secretari de la Comissió Territorial d'Urbanisme: José Manuel Palau Navarro.